|  |
| --- |
| ‹ 2012 Jungtinės Amerikos Valstijos 2020 › |
| 2016 metų JAV prezidento rinkimai |
| 2016 m. lapkričio 8 d. (2016-11-08) |
|  |  |  |  |
|  |  |  |  |
| Kandidatas | **Donald Trump** | Hillary Clinton |
| Partija | Respublikonai | Demokratai |
| Valstija | Niujorkas | Niujorkas |
| Kandidatas į viceprezidentus | Mike Pence | Tim Kaine |
| Rinkėjų kolegijos balsų | **304** | 227 |
| Laimėta valstijose | **30+ antrasis Meino kongreso rajonas** | 20+ Vašingtonas |
| Rinkėjų balsų | 62 984 825 | **65 853 625** |
| Santykis | 46,2% | **48,2** % |
|  |  |  |
|  |
| 
**Tuometinis prezidentas** 
Barakas Obama
Demokratai

**Išrinktasis prezidentas**
Donald Trump
Respublikonai
 |

**2016 metų JAV prezidento rinkimai** vyko 2016 m. lapkričio 8 d. Tai buvo 58-ieji JAV prezidento rinkimai. Pagrindinės dvi šalies partijos iškėlė šiuos kandidatus – Hilari Klinton (demokratai) ir Donaldas Trampas (respublikonai). Šiuose rinkimuose buvo išrinktas 45-tasis šalies prezidentas ir 48-asis viceprezidentas. Buvo mažai tikėtasi, kad Donaldas Trumpas laimės šiuos rinkimus ir dauguma žmonių bei žiniasklaida pranašavo Hilari Klinton pergalę. Pergalė buvo netikėta, nes respublikonų kandidatai ne tik laimėjo daugumą tradicinių „violetinių" arba „svyruojančių valstijų" (*swing states*), kuriose nei respublikonai nei demokratai nėra tikri dėl pergalės, tokių kaip Šiaurės Karolina, Florida, Ohajus, Ajova, iš kurių tik Šiaurės Karolina buvo laimėta respublikonų 2012 m. Pergalę užtikrino Trumpo pergalės tradiciškai už demokratus balsuojančiose valstijose (Pensilvanija, Mičiganas ir Viskonsinas), kurios dešimtmečius nebalsavo už respublikonų kandidatą į prezidentus.

Trumpas tapo penktuoju JAV prezidentu, laimėjusiu rinkimus, nesurinkdamas daugiausiai balsų. Be to, jis yra pirmasis prezidentas, kuris prieš tai netarnavo nei kariuomenėje, nei dirbo viešajame sektoriuje. Jis taip pat yra seniausias ir turtingiausias JAV prezidentas.

Yra manoma, jog Rusija kišosi į JAV rinkimus ir Rusijos prezidentas Vladimiras Putinas siekė, kad prezidentu būtų išrinktas D. Trampas. 

Prezidentu tapo Donaldas Trampas, viceprezidentu – Maikas Pensas. Donaldas Trampas prezidento pareigas pradėjo eiti 2017 m. sausio 20 d. 

Iki tol vykusius dvejus rinkimus (2008 ir 2012 m.) laimėjo Barakas Obama.

Rezultatai
----------

2016 m. lapkričio 9 d. 3 val. vietos laiku D. Trampas pasiekė 270 JAV rinkikų kolegijos balsų, reikalingų pergalei. D. Trampas užsitikrino 306 rinkikų kolegijos balsus, o H. Klinton (H. Clinton) surinko daugiau rinkėjų balsų – 59 923 027 palyginti su 59 692 974 D. Trampo balsais. Savo kalboje kitos dienos rytą H. Klinton pripažino D. Trampo pergalę ir paragino savo šalininkus, kad jie pripažintų rinkimų rezultatus, ir išreiškė viltį, kad „D. Trampas bus sėkmingas visų amerikiečių prezidentas".

Šešios valstijos ir viena Maino kongresinė apskritis, kurios balsavo už Obamą, šį rinkiminį ciklą buvo laimėtos Trumpo, jos yra (rinkikų skaičius skliaustuose) – Florida (29), Pensilvanija (20), Ohajus (18), Mičiganas (16), Viskonsinas (10), Ajova (6) ir Maino antrasis kongresinis rajonas (1). Iš viso Trampas laimėjo 100 daugiau rinkikų balsų negu Mitas Romnis 2012 metais. 39 valstijos balsavo labiau už respublikonus, o 11 valstijų ir JAV sostinė balsavo labiau už demokratus.

Kadangi daugumoje valstijų rinkikai gali balsuoti už ką nori ir nepaisyti rinkėjų (nors taip praktiškai niekada nenutinka), todėl 7 rinkikai iš 538 balsavo ne už pagrindinių partijų kandidatus, bet balsavo protestuodami. 5 rinkikai balsavo prieš Hilari ir 2 prieš Trampą. Rinkimų rezultatams šis protestas įtakos neturėjo.

| Kandidatas į prezidentus | Partija | Gimtoji valstija | Balsų skaičius | Rinkikų skaičius | Running mate |
| --- | --- | --- | --- | --- | --- |
| Skaičius | Procentas | Kandidatas į vice-prezidentus | Gimtoji valstija | Rinkikų skaičius |
| **Donald Trump** | Respublikonai | Niujorkas | *62,984,825* | *46.09%* | 304 | **Mike Pence** | Indiana | 305 |
| **Hillary Clinton** | Demokratai | Niujorkas | *65,853,516* | *48.18%* | 227 | **Tim Kaine** | Virdžinija | 227 |
|

Šaltiniai
---------

1. ↑  „Hillary Clinton Concedes Presidential Election to Donald Trump". *Fortune*. 2016-11-09. Nuoroda tikrinta 2016-11-09.
2. ↑  Rappeport, Alan; Burns, Alexander (2016-11-09). „Highlights of Hillary Clinton’s Concession Speech and President Obama’s Remarks". *The New York Times*. ISSN 0362-4331. Nuoroda tikrinta 2016-11-09.


|  |  |
| --- | --- |
|  | **Vikiteka: 2016 metų JAV prezidento rinkimai** – vaizdinė ir garsinė medžiaga  |

|  |  |  |  |  |
| --- | --- | --- | --- | --- |
| 

| Ž • A • RJungtinės Amerikos Valstijos JAV prezidento rinkimai Jungtinės Amerikos Valstijos |
| --- |
|  |
| 
1789 **·**  1792 **·**  1796 **·**  1800 **·**  1804 **·**  1808 **·**  1812 **·**  1816 **·**  1820 **·**  1824 **·**  1828 **·**  1832 **·**  1836 **·**  1840 **·**  1844 **·**  1848 **·**  1852 **·**  1856 **·**  1860 **·**  1864 **·**  1868 **·**  1872 **·**  1876 **·**  1880 **·**  1884 **·**  1888 **·**  1892 **·**  1896 **·**  1900 **·**  1904 **·**  1908 **·**  1912 **·**  1916 **·**  1920 **·**  1924 **·**  1928 **·**  1932 **·**  1936 **·**  1940 **·**  1944 **·**  1948 **·**  1952 **·**  1956 **·**  1960 **·**  1964 **·**  1968 **·**  1972 **·**  1976 **·**  1980 **·**  1984 **·**  1988 **·**  1992 **·**  1996 **·**  2000 **·**  2004 **·**  2008 **·**  2012 **·**  2016  **·**  2020 | JAV prezidento emblema |

 |